stanford-oval/wikipedia huggingface dataset:
קרובים קרובים
עונות

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 11 | 11 | 7 בפברואר 1983 | 9 במאי 1983 |
|  | 2 | 14 | 14 | 7 בפברואר 1984 | 8 במאי 1984 |
|  | 3 | 12 | 12 | 17 בפברואר 1986 | 24 במאי 1986 |
|  | 4 | 1 | 1 | 24 במרץ 2005 | 24 במרץ 2005 |
פרקים > הפקת פרק האיחוד

במהלך ראיון עם יהורם גאון לרגל זכייתו בפרס ישראל לשנת 2004, בתוכנית "תוכניות לשבת" בגלי צה"ל עם ניב רסקין וליעד מודריק, תהו השניים מדוע לא מפיקים פרק איחוד לסדרה. המגישים מודריק ורסקין החלו במסע להפקת פרק שכזה ואכן גלי צה"ל דיווחו על כוונה להפיק "פרק קאמבק" של הסדרה. רוב השחקנים הראשיים הסכימו. אפרים סידון הביע את תמיכתו תוך כתיבת תסריט שתואם לשנות ה-2000. יפה ויגודסקי, מנכ"לית הטלוויזיה החינוכית (שהיא מחזיקת הזכויות על הסדרה) הסכימה, ובנק דיסקונט מימן את ההפקה. פרק האיחוד, שנקרא "המצב צב", צולם בטלוויזיה החינוכית ב-11 בנובמבר 2004 מול קהל, ושודר במסגרת "שידורי קשת" בערוץ 2 ב-24 במרץ 2005, לקראת חג פורים.
בפרק האיחוד הצטרפו לצוות השחקנים תום גל שמשחק את נבו, בנו של אביתר וסיון ששון בתפקיד גליה במקום גליה קדם, אשר פרשה מתחום המשחק וסירבה להשתתף בפרק האיחוד. נתלי מאירוביץ' שכמו גליה קדם פרשה גם מכן ממשחק הייתה מנועה מלהשתתף בפרק האיחוד משום עבודתה כמורה בתיכון, וגם מולי שגב סירב להשתתף בפרק, ובראיון איתו נימק שגב את סירובו: "העבודה כילד בקרובים קרובים הותירה חוויה מורכבת, חוויה עם המון חרדות: מאוד נהניתי מהעבודה, אבל לא נהניתי מההופעה עצמה, ומאוד לא נהניתי מכל הפרסום. מאז הבנתי שאני לא רוצה להיות על המסך בחיים שלי". שתי הדמויות הוזכרו בחטף, כאילו ירדו מישראל.
פרקים > DVD

ב-7 ביוני 2009 יצא מארז DVD בהפקת חברת NMC יונייטד, המכיל את כל 37 פרקי הסדרה, את פרק האיחוד, וכן סרט תיעודי המתעד את "מאחורי הקלעים" של הפקת פרק האיחוד.
בשנת 2012 המארז הופק מחדש תחת חברת קלסיקלטת.
פרקים > הגרסה הבימתית

בשנת 2024 הפיק התיאטרון העברי את ההצגה "קרובים קרובים - הדור הבא" המבוססת על הסדרה, ונכתבה על ידי יוצרי הסדרה עצמה. תיקי דיין היא השחקנית היחידה מצוות השחקנים המקורי המשתתפת בגרסה הבימתית ומגלמת את דמותה מהסדרה.
עלילת ההצגה מתרחשת 9 שנים אחרי עלילת פרק האיחוד.
פרסים

פרס כינור דוד (1983)
הערות שוליים

↑  יום שני - טלוויזיה, דבר, 11 בפברואר 1983
↑  אורן שטרנברג, ‏היכן נמצא הבניין מ"קרובים קרובים": המקומות שמאחורי הסדרות והסרטים הישראלים, באתר מעריב אונליין, 5 במאי 2022
↑  לוח שידורים, באתר דבר, ‏28 בפברואר 1983
↑  רותה קופפר, מולי שגב: יוצר "ארץ נהדרת" לא מסתפק בבדיחות, באתר הארץ, 15 במאי 2009
בפברואר 2007 הנפיק השירות הבולאי הישראלי סדרה של שלושה בולים בנושא "הטלוויזיה החינוכית הישראלית" אותה עיצבה מירי ניסטור (סופר). על אחד מהבולים מתנוסס הבית מרחוב "ויטק 9", הלא הוא הבית מהסדרה "קרובים קרובים".
אילן וחנה כרופא ואחות, לצד ליאורה. מתוך הפרק "יום העצמאות של יורם".
הבית ב"רחוב ויטק 9", כלומר שדרות רוטשילד 123 פינת רחוב החשמונאים בתל אביב, 2004
צוות קרובים קרובים (פרק האיחוד), מימין לשמאל: תום גל, אילן דר, יהורם גאון, משה גרשוני, תיקי דיין, חנה מרון
מולי שגב, מתוך פתיח הסדרה
ג'רמי אירווין

| --- | --- |

ג'רמי אירווין
 לידה:  18 ביוני 1990 (בן 34) גמלינגיי, הממלכה המאוחדת 
 שם לידה:  Jeremy William Fredric Smith 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  האקדמיה למוזיקה ולאמנויות הדרמה של לונדון  Bedford Modern School 
 בן או בת זוג:  אלי גולדינג (2013–2013) 
 פרסים והוקרה:  גביע שופאר 
 פרופיל ב-IMDb
 
ג'רמי ויליאם פרדריק סמית' (אנגלית: Jeremy William Fredric Smith; נולד ב-18 ביוני 1990) הוא שחקן קולנוע, טלוויזיה ותיאטרון  אנגלי. אירווינג התפרסם ככוכב סרטו של סטיבן ספילברג "סוס מלחמה", לאחר מכן בסרטו של מייק ניואל "תקוות גדולות" ובתפקיד הראשי בסדרה "טרדסטון" מבית רשת USA Network.
ביוגרפיה

אירווין נולד בשם ג'רמי ויליאם פרדריק סמית' וגדל בכפר גמלינגיי שבמחוז קיימברידג'שייר, אנגליה.
אמו ברידג'ט היא פוליטיקאית ואביו כריס הוא מהנדס.
אימץ את השם "אירווין" מסבו כשם במה. הוא רכש את כישורי המשחק שלו בתיאטרון הנוער הלאומי של אנגליה ובאקדמיה למוזיקה ולאמנויות הדרמה של לונדון.
ג'רמי חולה בסוכרת מסוג 1, וכך גם שני אחיו. הוא סיפר בראיונות שהוא מעדיף חיים שקטים, על פני הטירוף של הוליווד.
קריירה

החל את דרכו כשחקן בשנת 2009 בסדרה הבריטית "חיים נושכים" ובחברת התיאטרון "שייקספיר המלכותית".
באמצע 2010 נבחר אירווין על ידי סטיבן ספילברג לתפקיד הראשי של סרטו "סוס מלחמה". בסרט, שזכה להצלחה לקראת סוף 2011, שיחק בתפקיד אלברט נראקוט היוצא למסע לחיפוש הסוס שלו ג'ואי לאחר שנמכר לצבא הבריטי בתחילת מלחמת העולם ה-1.
בשנת 2012 שיחק בתפקיד הראשי בסרט "תקוות גדולות" בגרסה המחודשת המבוססת על ספרו של צ'ארלס דיקנס בתור פיפ, נער עני שלומד להיות ג'נטלמן. שיחק גם לצדה של דקוטה פנינג בדרמה הרומנטית "עכשיו זה טוב" אשר מבוסס על רומן משנת 2007 בשם "לפני שאמות". בשנת 2013 שיחק בסרט "איש המסילה" כאריק לומקס בצעירותו, תפקיד אשר קולין פירת' גילם את התפקיד בבגרותו.
בשנת 2015 שיחק בסרט "העולם נוצר ישר" לצידה של מינקה קלי, וכיכב בסרטו של רולנד אמריך "סטונוול". בשנת 2016 שיחק בתפקיד דניאל גרגורי בסרט "נפילה" המבוסס על ספרה של לורן קייט. ב-2018 שיחק בסרט ההמשך "מאמה מיה! Here We Go Again", את דמותו של סם הצעיר. באותה שינה שיחק גם בסרט "מועדון הכסף". בשנת 2019 שיחק בתפקיד הגברי הראשי בסרט הפנטזיה "אי השקרים", בכיכובן של מילה יובוביץ' ואמה רוברטס. באותה שנה שיחק גם בסרט "הפרופסור והמשוגע". בשנת 2020 הוא עתיד לשחק את ג'ייסון טוד בסרט 'באטמן'.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | סוס מלחמה | אלברט |  |
| 2012 | עכשיו זה טוב | אדם |  |
| 2012 | תקוות גדולות | פיפ |  |
| 2013 | איש המסילה | אריק לומאקס |  |
| 2014 | A Night in Old Mexico | גאלי |  |
| 2014 | Beyond the Reach | בן |  |
| 2015 | האישה בשחור: מלאך המוות | הארי בארנסטואו |  |
| 2015 | העולם נוצר ישר | טרוויס שלטון |  |
| 2015 | סרט על חינוך רע | אטיקוס הוי |  |
| 2015 | סטונוול (אנ') | דני וינטרס |  |
| 2016 | This Beautiful Fantastic | בילי |  |
| 2016 | נפילה (אנ') | דניאל גרגורי |  |
| 2018 | מועדון הכסף | קייל בילטמור |  |
| 2018 | מאמה מיה! Here We Go Again | סם קרמייקל |  |
| 2019 | פרדייס הילס (אנ') | מרקוס |  |
| 2019 | הפרופסור והמשוגע | צ'ארלס האל |  |
| 2019 | The Last Full Measure | וויליאם ה. פיצנברגר |  |
| 2022 | Benediction | איבור נובלו |  |
| 2022 | This Is Christmas | סימון |  |
| TBA | החזרה לסיילנט היל | ג'יימס סאנדרלנד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | החיים נושכים | לוק | תפקיד ראשי (עונה 2); 12 פרקים |
| 2019 | טרדסטון | ג'ון רנדולף בנטלי | תפקיד ראשי; 10 פרקים |
| 2021 | דלגליש (אנ') | צ'ארלס מסטרסון | 4 פרקים |
| TBA | גרין לנטרן | אלן סקוט | סדרת טלוויזיה עתידית של HBO Max |
דוד קסל

ערך זה עוסק בהיסטוריון. אם התכוונתם לסופר יידיש, ראו .
| --- | --- |

 לידה:  7 במרץ 1818 גלוגוב, ממלכת פרוסיה 
 פטירה:  22 בינואר 1893 (בגיל 74) ברלין, הקיסרות הגרמנית 
 מדינה:  ממלכת פרוסיה 
 מקום קבורה:  בית הקברות היהודי בווייסנזה 
 השכלה:  אוניברסיטת הומבולדט של ברלין 
 מעסיק:  בית המדרש הגבוה למדעי היהדות 
 השקפה דתית:  יהדות 
 
דוד קסל (בגרמנית: David Cassel;‏ 7 במרץ 1818 – ‏22 בינואר 1893) היה היסטוריון יהודי-גרמני ותאולוג יהודי.
קורות חיים

קסל נולד בגרוס גלוגאו, עיר בשלזיה הפרוסית שהייתה בה קהילה יהודית גדולה. אחיו הצעיר, זליג קסל, המיר את דתו לנצרות והתפרסם כחוקר בשמו החדש פאולוס סטפנוס קסל. דוד קסל סיים את לימודיו בגימנזיה המקומית.
קסל החל ללמוד באוניברסיטת ברלין שם שמע הרצאות של המזרחן יוליוס היינריך פטרמן (אנ'), הפילוסוף פרידריך אדולף טרנדלנבורג (Friedrich Adolf Trendelenburg) והפילולוג פיליפ בק (Philip Boeckh) ואחרים. הוא שמר על קשרי ידידות קרובים עם משה שטיינשניידר ופאול דה לגארד. בזמן שלמד באוניברסיטה הוא פרנס את עצמו במתן שיעורים. משום שסבל ממחסור ועוני נעשה מאוחר יותר אחד המייסדים של the Hilfs-Verein für Jüdische Studierende - חברת עזרה לסטודנטים יהודים בברלין.
קסל התחיל את הקריירה האקדמית שלו בחיבור הדוקטורט שלו, "Die Psalmenüberschriften", שפורסם ב-"Literaturblatt des Orients", לייפציג 1840. הוא נסמך לרבנות ב- 1843 מרבי יעקב יוסף אטינגר ומזכריה פרנקל, אבל לא שימש אף פעם כרב בפועל. עם זאת, מסר דרשות על פרשת השבוע בבית הספר לבנים מדי שבת בבוקר. דרשותיו קובצו לספר Sabbath "-Stunden zur Belehrung und Erbauung", ברלין, 1886. ב-1846 מונה קסל למנהל מוסד חינוכי בשם "Dina-Nauen-Stift". בתפקיד זה החזיק עד 1879. בנוסף היה גם מורה לדת בשנים 1850–1851 בבית ספר קהילתי לבנות ומ-1852 עד 1857 בבית ספר יהודי לבנים. ב-1872 כשנוסד בית המדרש הגבוה למדעי היהדות בברלין נבחר קסל כאחד המרצים בו. הוא נפטר בברלין.
חיבוריו

קסל כתב ספרים רבים ורבי ערך וכן מאמרים רבים לכתבי עת יהודיים. חלק מחיבוריו נכתב למטרות חינוכיות, כמו הדרשות שנזכרו לעיל.
Leitfaden für den Unterricht in der Jüdischen Gesch. und Litteratur – קורות עם ישרון ותולדות ספרותו מימי גלות בבל ... עד היום הזה. ברלין, 1868. (התרגום העברי יצא בווילנה 1886).
Lehrbuch der Jüdischen Geschichte und Literatur - ספר לימוד לתולדות היהודים וספרותם, לייפציג, 1879.
Hebräisch-Deutsches Wörterbuch – מילון עברי גרמני, ברלין 1871.
הוא ערך, הוסיף מבואות והערות לכמה חיבורים מדעיים.
Cat. Hebräischer Schriften – קטלוג של כתבי יד עבריים. החלק הלטיני חובר על ידו והחלק העברי על ידי ברנשטיין. ברלין 1845.
קורא הדורות מאת הרב דוד קונפורטי – לקסיקון ביוגרפי וביבליוגרפי של למדנים יהודים, כולל מבוא והערות. ברלין 1846.
זכרון יהודה והוא ספר שאלות ותשובות לרבנו יהודה בן הרא"ש ושאר גדולי זמננו, עוד איזה תשובות לגאונים קדמונים היו בכתובים עד היום הזה ויצאו לאור הדפוס. ברלין 1846.
תשובות גאונים קדמונים : היוצאות עתה ראשונה לאור ... ומסודרות יחד מאת רבינו יוסף טוב עלם. התפרסם בהחלוץ, ברלין 1848.
ספר יסוד עולם : כולל יסודות חכמות מדידה ומשלשים ותכונה וסוד העבור ... לרבינו יצחק בן שלמה הישראלי – חיבור באסטרונומיה שנערך על ידי ב. גולדברג ול. רוזנקרנץ עם מבוא ותרגום גרמני מאת קסל. ברלין, 1856.
הכוזרי מאת יהודה הלוי עם תרגום גרמני והערות ביקורתיות רבות שממחישות את בקיאותו של קסל בפילוסופיה היהודית-ערבית. לייפציג 1840–1853 וברלין 1869.
מאור עיניים לר' עזריה מן האדומים לפי דפוס מנטובה... עם נוספות רבות... שהיו עד כה בכ"י בגליון ס' מאור עיניים...; ותכן ההערות של... ר"ד קאססעל. וילנה 1866.
הגדה של פסח עם מבוא, תרגום והערות ביקורתיות בגרמנית. ברלין 1895.
קסל כתב גם חוברות על ענייני היום כמו Woher und Wohin? Zur Verständigung über Jüdische Reformbestrebungen (מאין ולאן? להבנת השאיפות היהודיות לרפורמה). ברלין 1845.
קסל כתב את כל הערכים העוסקים ביהדות ובספרות יהודית באנציקלופדיית ברוקהאוס. כמו כן כתב מאמרים עבור Society of Hebrew Literature of London.
לבסוף יש להזכיר שקסל, עוד בהיותו צעיר, הגה את הרעיון שצריך להוציא לאור אנציקלופדיה יהודית שתכלול כל מה שקשור ליהדות. הוא פרסם, בעזרתו של משה שטיינשניידר תוכנית לאנציקלופדיה כזו (Plan der Real-Encyclopädie des Judenthums), קרוטושין 1844 אבל היות שמדעי היהדות היו רק בתחילת הדרך אי אפשר היה לבצע את התוכנית.
לקריאה נוספת

חיים ברודי, תולדות ד"ר דוד קאסל ז"ל, קרקוב: דפוס י. פישער, תרנ"ג-1893.
S. Hochfeld, David Cassel, Gedenk-Rede auf Seinen Heimgang, Berlin, 1894;
and especially H. Brody's pamphlet, Toledot David Cassel, Cracow, 1893.
הערות שוליים

↑  תלגרמות, ברלין, הצפירה, 24 בינואר 1893
↑  חוץ לארצנו ברלין, 15 ינואר, המליץ, 31 בינואר 1893
| --- | --- |
בקרת זהויות :  NLI: 987007259444505171  PLWABN: 9810639717005606  GND: 116468459  ICCU: UBOV999465  ISNI: 0000 0001 1570 5482  LCCN: nr88004480  NKC: xx0199514  NTA: 070307997  RERO: 02-A011742929  SELIBR: 310876  SNAC: w6mm0wdr  SUDOC: 122064127  VcBA: 495/156650  VIAF: 52442523   WorldCat (עם VIAF): 52442523
מסוודה

המִסַוֲּודֵּה (האות מ' בשווא נוטה לחיריק. במקור: אַלְמִסַוֲּדֵּה) היא פנקס בית הדין של צנעא, המכיל תעודות, פסקי דין ושטרות של קהילת צנעא ושאר יהדות תימן.
פירוש השם

פירוש המילה "מסוודה" בערבית הוא "שחורה", כלומר מה שכתוב בפנקס בית הדין הוא שמור וברור, כתוב "שחור על גבי לבן".
חלקי הפנקס

בשנות ה-40 של המאה ה-20 התכתב פרופ' יהודה רצהבי שהתגורר בארץ ישראל עם הרב יוסף קורח שהתגורר בצנעא. מהתכתבות זו ניתן ללמוד על מספר חלקים של המסוודה: אחד ברשות משפחת קארה, שירשו מאבותיהם מארי יוסף קארה ומארי סלימאן קארה שהיו ראשי בית הדין בצנעא; שני ברשות משפחת יצחק הלוי, שירשו ממארי יחיא יצחק הלוי שהיה הרב הראשי של תימן; ושלישי ברשות משפחת קורח, שירשו מהרב עמרם קורח שהיה הרב הראשי של תימן.
כיום קיימים שני חלקים למסוודה:
כרך א' – תעודות בית הדין בין השנים ה'תקכ"ה – ה'תקל"ו (1765–1777). 352 עמודים. הועתק בתימן על ידי מארי חיים חובארה בשנת ה'תרצ"ו (1936), לבקשת פרופ' יהודה רצהבי. כתב היד נתרם לספרייה הלאומית. הוכן לדפוס על ידי פרופ' יהודה ניני, ותורגם על ידי נסים בנימין גמליאלי. יצא לאור על ידי המכון לחקר התפוצות של אוניברסיטת תל אביב בשנת ה'תשס"א (2001).
כרך ב' – תעודות בית הדין בין השנים ה'תקמ"ו – ה'תרכ"ז (1786–1867). עותק ממנו נמסר לספרייה הלאומית.
הערות שוליים

1 2 3  פרופ' אהרן גימאני, פנקס בית הדין הגדול בצנעא, בתוך: תקצירי כנס ליבי במזרח, עמוד 11
כלב סיוע לאוטיסטים

כלב סיוע לאוטיסטים מגזע קולי חלק בשלושה צבעים מבצע משימת לחץ עמוק עבור המטפל הבוגר שלו במהלך קונצרט בחוץ.
כלב סיוע לאוטיסטים או כלב שירות לאוטיסטים, הוא כלב סיוע שאולף במיוחד, כדי לסייע לאדם אוטיסט לנהל את האתגרים שלו ולחיות חיים עצמאיים יותר.
היסטוריה

כלב הסיוע הראשון לאוטיסטים אולף על ידי כריס פאולר. בשנת 1997, כריס הציב כלב בשם שייד עם ילד אוטיסט. אילוף כלבי סיוע לאוטיסטים דומה במידה מסוימת לאילוף כלבי נחייה. כלבים אלו עולים בדרך כלל בין 12,000 ל-30,000 דולר. לרוב יש רשימת המתנה ארוכה לכלבים עוזרי אוטיסטים, כיוון שהאילוף וההכשרה שלהם דורשים זמן ומשאבים רבים.
עדויות אנקדוטיות מצביעות על יעילות גדולה של כלבי סיוע לאוטיסטים, אך המחקר המדעי על הנושא עדיין מוגבל יותר. ללא סטנדרטים אובייקטיביים, יכול להיות קשה להורים, למטפלים ולמחנכים להוכיח את הצורך בכלב זה.
תפקידים

כלבים אלו מאומנים לבצע משימות כמו טיפול בלחץ עמוק, חסימת קהל, התרעה על צלילים, תזכורות לתרופות, אחזור פריטים שנפלו ועוד. הם עוזרים להרגיע חרדה, למנוע עומס חושי ולסייע בבטיחות ובחיי היומיום.
תפקידים > ילדים

המוקד העיקרי של כלב סיוע לאוטיסטים לילד הוא להגן על בטיחות הילדים איתם הכלב עובד. לדוגמה, הם מאומנים לעיתים למנוע מילדים עם אוטיזם לצאת מהבית ללא השגחה. כאשר כלבי סיוע לאוטיסטים עובדים עם ילדים, הכלב מקבל לעיתים קרובות פקודות מההורים ולא מהילד עצמו. הם גם יכולים להתריע בפני הורים על מצבים מסוכנים הקשורים לילדים איתם הם עובדים. כלבי סיוע לאוטיסטים יכולים לעזור לפתוח דלתות לילדים ולמנוע מהם לקבל הצפה חושית או תת-גירוי.
חלק מהילדים עם אוטיזם דווחו על תחושת עצמאות מוגברת בעקבות האינטראקציות שלהם עם כלב הסיוע שלהם, בזכות התמיכה שהכלב מספק להם במצבים שונים.
לפעמים, רתמת ילד (אנ')המחוברת לכלב הסיוע נלבשת על ידי הילד האוטיסט. לאחרונה התעוררה מחלוקת על כך, בשל הכוח הפתאומי שמופעל על הכלב, כמו גם העובדה שהיא עשויה למנוע מהילד להימלט ממצבי מצוקה, כמו התקפות בלתי צפויות של כלבים לא מאולפים, מצב שיכול להתרחש לעיתים עם כלבים טיפולים.
תפקידים > מבוגרים

כלבים יכולים להזהיר את המטפל על רעשים חשובים או גירויים אחרים, כמו עשן, אזעקות, תינוק בוכה או דפיקה בדלת. עבור אדם עם אוטיזם, קשה לזהות איזה גירוי דורש תשומת לב מיידית. כלבי סיוע יכולים גם לעזור בשיכוך חרדה, כגון באמצעות הפעלת לחץ על הרקמות או ליקוק. בנוסף, כלבים יכולים לעזור לאנשים עם אוטיזם שלא ללכת לאיבוד ולהדריך אותם אל מחוץ לאזורים מעוררי מצוקה. חלקם מאומנים גם לעקוב אחרי אנשים באמצעות ריח.
הערות שוליים

↑  Pavlides, Merope (2008). Animal-assisted interventions for individuals with autism. London: Jessica Kingsley Publishers. ISBN 9781843108672. OCLC 289360730.
↑  Burrows, Adams & Millman 2008, p. 42.
1 2 3  Burrows, Adams & Millman 2008, p. 43.
↑  Prewett, Nathan (2017-06-02). "Trussville family raising money for autism service dog for HTHS grad". The Trussville Tribune (באנגלית אמריקאית). נבדק ב-2017-10-09.
↑  "Families seeking autism service dogs face years-long wait lists". CTVNews (בCanadian English). 2017-05-28. נבדק ב-2017-10-09.
↑  Butterly, Percy & Ward 2013, p. 2721.
↑  Butterly, Percy & Ward 2013, p. 2724.
↑  Simmons, Morgan (10 במאי 2009). "Autistic Child, Family Getting to Know New Service Dog". Knoxville News-Sentinel. נבדק ב-9 באוקטובר 2017 – via EBSCOhost. {{cite news}}:  (עזרה)
↑  Burrows, Adams & Millman 2008, p. 56.
↑  McFarland, Laura (12 באפריל 2017). "Powhatan 5-year-old bonds with autism service dog". Richmond Times-Dispatch (באנגלית). נבדק ב-2017-10-09. {{cite news}}:  (עזרה)
↑  O'Haire, ME (במרץ 2013). "Review of current evidence and future directions in animal-assisted intervention for children with autism" (PDF). OA Autism. 10 (1): 1–5. אורכב מ-המקור (PDF) ב-2021-04-20. נבדק ב-2017-10-09. {{cite journal}}:  (עזרה)
↑  "Common Autism Service Dog Tasks". 13 באפריל 2019. {{cite web}}:  (עזרה)
אדיסון טימלין

| --- | --- |
אין תמונה חופשית
 לידה:  29 ביוני 1991 (בת 33) פילדלפיה, ארצות הברית
 שם לידה:  Addison Jayne Timlin 
 מדינה:  ארצות הברית 
 תקופת הפעילות:  מ-2005
 מקום לימודים:  בית הספר המקצועי לאמנויות הבמה 
 בן זוג:  ג'רמי אלן וייט
 צאצאים:  2
 מספר צאצאים:  2 (נכון ל־2020) 
 פרופיל ב-IMDb
 
אדיסון טימלין (באנגלית: Addison Timlin; נולדה ב-29 ביוני 1991) היא שחקנית אמריקאית. מפורסמת בעיקר עקב כיכובה כקולין לונספורד בסרט "Little Sister" וכג'אמי לרנר בסרט "העיירה שהפחידה את סאנדאון".
ביוגרפיה וקריירה

טימלין נולדה ב-29 ביוני 1991 בפילדלפיה, פנסילבניה.
את הופעת המשחק הראשונה שלה ערכה טימלין בסרט הקולנוע "מחיר הבגידה", שם גילמה את איימי בת ה-14 אשר חולה בסוכרת מסוג 1 לצד קלייב אוון ומליסה ג'ורג' שגילמו את הוריה.
בשנת 2006 שיחקה בסדרת הטלוויזיה "3 lbs", שבוטלה לאחר שלושה פרקים בלבד. בשנת 2008 שיחקה בתפקיד הראשי בסרט "אחרי בית הספר" (אנ').
בשנת 2013 שיחקה בתפקיד הראשי בסדרת הטלוויזיה "שעת האפס", שבוטלה לאחר עונה אחת בלבד. בשנת 2016 שיחקה בתפקיד הראשי בסרט "נפילה", לצידו של ג'רמי אירווין.
בשנת 2017 הצטרפה לקאסט העונה השנייה של סדרת הרשת "סטארט אפ" בתפקיד של מארה צ'נדלר, ביתו של ווס אותו מגלם רון פרלמן.
בשנת 2019 שיחקה בסרט הדרמה העצמאי "When I'm a Moth" בה גילמה את הפוליטיקאית והגברת הראשונה הילרי קלינטון.
חיים אישיים

בשנת 2008 החלה לנהל מערכת יחסים עם השחקן ג'רמי אלן וייט, אותו הכירה על סט הסרט "אחרי בית הספר". השניים התארסו ב-12 באפריל 2019, ונישאו ב-18 באוקטובר 2019. לזוג יש שתי בנות (נולדו באוקטובר 2018, ודצמבר 2020).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | מחיר הבגידה | איימי שיין |  |
| 2008 | אחרי בית הספר | איימי |  |
| 2012 | לילה אחרון בעיר | אלכס |  |
| 2012 | Best Man Down | ראמזי אנדרסון |  |
| 2013 | Love & Air Sex | היילי |  |
| 2013 | אוד תומאס | סטורמי ליוולין |  |
| 2014 | הדייט שהביך אותי | אלאנה |  |
| 2014 | העיירה שהפחידה את סאנדאון | ג'אמי לרנר |  |
| 2016 | Little Sister | קולין לאנספורד |  |
| 2016 | נפילה (אנ') | לוסינדה פרייס |  |
| 2016 | עירוני כרוני | ליילה |  |
| 2016 | Long Nights Short Mornings | רפונזל |  |
| 2017 | Like Me | קאיה |  |
| 2017 | Submission | אנג'לה ארגו |  |
| 2019 | Feast of the Seven Fishes | קייטי |  |
| 2019 | All Roads to Pearla | פרלה |  |
| 2019 | When I'm a Moth | הילרי קלינטון |  |
| 2019 | Life Like | סופי |  |
| 2019 | Depraved | שלי |  |
| 2024 | המרתף (אנ') | אליסיה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | 3 lbs | שרלוט הנסון | 3 פרקים |
| 2008 | קשמיר מאפיה | אמילי דראפר | 5 פרקים |
| 2009 | חוק וסדר | היילי קוזלו | פרק: "Memo from the Dark Side" |
| 2011 | קליפורניקיישן | סשה בינגהאם | תפקיד חוזר (עונה 4); 6 פרקים |
| 2011 | חוק וסדר: לוס אנג'לס | ארין גרדין | פרק: "Van Nuys" |
| 2013 | שעת האפס | רייצ'ל לואיס | תפקיד ראשי; 13 פרקים |
| 2016 | נערה בקופסה | קולין סטן | סרט טלוויזיה של LIfetime |
| 2018-2017 | סטארט אפ | מארה צ'דנלר | תפקיד ראשי (עונות 3-2); 16 פרקים |
| 2022 | סיפורי אימה אמריקאים | דליילה | פרק: "Milkmaids" |
| TBA | Hal & Harper | אודרי | סדרה עתידית של אפל TV פלוס |
הערות שוליים

↑  Shameless' Jeremy Allen White Is Engaged to Addison Timlin, E! Online, ‏Mon Apr 15 09:12:06 PDT 2019 (באנגלית)
↑  Shameless Star Jeremy Allen White and Addison Timlin Are Married — See Their Matching Jackets!, PEOPLE.com (באנגלית)
↑  Juneau, Jen; Gugliemi, Jodi (21 באוקטובר 2018). "Shameless Star Jeremy Allen White and Addison Timlin Welcome First Child, a Daughter". PEOPLE.com. Meredith Corporation. נבדק ב-22 באוקטובר 2018. {{cite news}}:  (עזרה)
| --- | --- |
בקרת זהויות :  BNE: XX5787372  GND: 1153717352  ISNI: 0000 0004 0326 6357  LCCN: no2013045993  NLK: KAC2020M6993  NTA: 377058750  SUDOC: 190030100  VIAF: 311816467   WorldCat (עם VIAF): 311816467
לואיס פולמן

| --- | --- |

פולמן, מרץ 2019
 לידה:  29 בינואר 1993 (בן 32) לוס אנג'לס, ארצות הברית 
 שם לידה:  Lewis James Pullman 
 מדינה:  ארצות הברית ארצות הברית
 תקופת הפעילות:  מ-2013 
 מקום לימודים:  Warren Wilson College 
 פרופיל ב-IMDb
 
לואיס ג'יימס פולמן (באנגלית: Lewis James Pullman; נולד ב-29 בינואר 1993) הוא שחקן ומוזיקאי אמריקאי-יהודי. הוא ידוע בתפקידיו בסרטים "טרף לילי", "זמנים קשוחים באל רויאל" ו"אהבה בשחקים: מאווריק". פולמן הוא גם המתופף של להקת "אטא בוי".
שנותיו הראשונות

פולמן נולד בלוס אנג'לס, קליפורניה, בנם של שחקן הקולנוע ביל פולמן, ושל הרקדנית המודרנית, תמרה הורביץ, בת להורים יהודים שהיגרו מרוסיה. פולמן הוא הצעיר מתוך שלושה ילדים; יש לו אחות גדולה בשם מייסה, שהיא זמרת-יוצרת ואח גדול בשם ג'ק, בובנאי.
קריירה

קריירת המשחק של פולמן החלה בשנת 2013, עם הופעתו בסרט הקצר "המורה". מאז שיחק בתפקידי משנה בכמה סרטים. בין היתר בסרטים "להישען על פיט" "וקרב המינים", ושיחק לצד אביו בסרט המערבון "הבלדה של לפטי בראון".
בשנת 2018 הוא שיחק בתפקיד ראשי בסרט "זמנים קשוחים באל רויאל". בהמשך השנה גילם את לוק בסרט האימה "טרף לילי"; אשר ממשיך את עלילותיו של הסרט הקודם משנת 2008.
בשנת 2019 פולמן כיכב בסדרת הטלוויזיה "מלכוד 22" כמייג'ור. הסדרב, אשר מבוססת על רומן באותו שם על ידי ג'וזף הלר שודרה לראשונה ב-17 במאי 2019 ברשת Hulu.
בשנת 2022 שיחק לצד טום קרוז בסרט "אהבה בשחקים: מאווריק". באותה שנה, החל פולמן לשחק בסדרת המסתורין "המרעה המערבי" מבית פריים וידאו בדמותו של ריט אבוט, בנו של ג'וש ברולין.
מוזיקה

פולמן הוא המתופף של להקת "אטא בוי", יחד עם השחקנית/מוזיקאית עדן ברולין (בתו של ג'וש ברולין), פרדי ריש ודאש תומפסון. הם הוציאו את אלבומם הראשון, "Out of Sorts", בשנת 2012. הם הוציאו את אלבומם השני, "Big Heart Manners", בשנת 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | הבלדה של לפטי בראון | בילי קיטצ'ן |  |
| 2017 | טיסה 112 | סמואל המבוגר |  |
| 2017 | להישען על פיט | דאלאס |  |
| 2017 | קרב המינים | לארי ריגס |  |
| 2018 | טרף לילי | לוק |  |
| 2018 | זמנים קשוחים באל רויאל (אנ') | מיילס מילר |  |
| 2019 | Them That Follow | גארט |  |
| 2021 | Pink Skies Ahead | בן |  |
| 2022 | אהבה בשחקים: מאווריק | רוברט "בוב" פלויד |  |
| 2022 | Press Play | הריסון |  |
| 2023 | The Starling Girl | אוון טיילור |  |
| 2023 | המשפט הצבאי של המרד על הקיין (אנ') | לוטננט תומאס קיפר |  |
| 2024 | חלקת סיילם | בן מירס |  |
| 2025 | ת'אנדרבולטס* | בוב / הסנטרי |  |
| TBA | The Line | טוד סטיבנס |  |
| TBA | Auxiliary Man | וינסנט |  |
| TBA | Thelma | ג'ון קנדי טול (אנ') |  |
| TBA | Riff Raff |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2019 | מלכוד 22 | מייג'ור | 4 פרקים |
| 2022 - הווה | המרעה המערבי | ריט אבוט | תפקיד ראשי; 10 פרקים |
| 2023 | שיעורים בכימיה | קלווין אוונס | תפקיד ראשי; 8 פרקים  מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2024)  מועמד פרס בחירת מבקרי הטלוויזיה לשחקן המשנה הטוב ביותר במיני סדרה או בסרט טלוויזיה (2024)  מועמד פרס אינדפנדנט ספיריט להופעת המשנה הטובה ביותר בסדרה חדשה עם תסריט (2024) |
הערות שוליים

1 2  "Q&A with Bill Pullman on 'The Fruit Hunters' and His Orchard Obsession".
1 2  "Helen Hurwitz Taught Art, Loved Nature".
↑  "Archived copy". אורכב מ-המקור ב-2018-10-24. נבדק ב-2018-10-24. {{cite web}}:  (עזרה)
↑  McNary, Dave (23 באוגוסט 2018). "Jon Hamm, Ed Harris Joining Tom Cruise's 'Top Gun: Maverick'". Variety.com. נבדק ב-24 באוקטובר 2018. {{cite web}}:  (עזרה)
↑  Los Angeles CA, Atta Boy (באנגלית)
↑  "CJ Entertainment to Produce Romantic Drama 'Press Play' With Clara Rugaard, Lewis Pullman". hollywoodreporter.com. 7 באוקטובר 2019. נבדק ב-25 בדצמבר 2019. {{cite web}}:  (עזרה)
↑  Critics Choice Awards 2024: All the Winners, TIME, ‏2024-01-15 (באנגלית)
↑  2024 Indie Spirit Awards: See the Complete List of Winners, Peoplemag (באנגלית)
| --- | --- |
בקרת זהויות :  LCCN: no2018081085  NKC: xx0245852  SUDOC: 252748336  VIAF: 18152986603712670869   WorldCat (עם VIAF): 18152986603712670869
אלון עדר (אלבום)

אלון עדר הוא אלבום הבכורה של המוזיקאי אלון עדר, שיצא בשנת 2011.
רקע

האלבום, שיצא בהוצאה עצמאית, כולל 15 שירים שעדר הלחין, עיבד והפיק. כמחצית מתוכם הם שירי משוררים, ובהם יהודה עמיחי ואברהם חלפי.
בהפקה והעיבוד של השיר "עד שמפשיר בי שיר" משתתף אביו של עדר, המוזיקאי יהודה עדר. השיר "סי.טי" עוסק במחלת הסרטן שבה חלה עדר כמה שנים קודם לכן.